
A közszolgálati etika szabályozási modelljei

A dolgozat két csoportra, etikai kódex és morál, bontja a közszolgálati etika szabályozásának módjait. Etikai kódex esetében alapvetően egy külső etikai forrásról beszélhetünk. A dolgozat részletesen körülírja a fogalmát, szótári és egyéb alapokból kiindulva. Az etikai kódex történetét is részletezi, kezdve a Hippokratészi Esküvel. Végezetül vizsgálja az etikai kódex jellemzőit is.
A morál esetében is hasonló lépéseket tesz. Vizsgálja a fogalmat, egy rövid áttekintést nyújt a történetéről, illetve meghatározza a modell jellemzőit.
Ezután a dolgozat áttér a két modell megjelenésére, és elkezdi vizsgálni egyrészről az USA, másrészről Európa szempontjából az etikai kódex, illetve a morál megjelenését. Európa esetében tovább bontja a vizsgálódást észak- és nyugat-európai országokra, volt-szocialista országokra és az Európai Unióra.
Magyarországot is vizsgálja a dolgozat, külön kitérve a korábbi fejleményekre, az Alaptörvény által hozott újításokra, és a legutóbbi változásokra.
Végezetül a dolgozat összehasonlítja a két modellt, különböző szempontok alapján. Tendenciákat is megkísérel felállítani. A korábbi kutatási eredményekből kiindulva pedig megalkotja a lineáris fejlődéselméletet, ami egy „evolúciós” elméletben kapcsolja össze a két modellt.



